মুজাহিদ ও সালাহউিদ্দন কাদের চৌধুরীর প্রাণভিক্ষার আবেদন নিয়ে পক্ষে-বিপক্ষে মন্তব্য স্তিমিত হলেও এখনও শেষ নয়। উভয় পরিবার শেষ সাক্ষাতের বরাত দিয়ে বিষয়টি জোরালোভাবে প্রত্যাখ্যান করার পর আইনমন্ত্রী বলেছেন, দুই পরিবার এ বিষয়ে বিভ্রান্তি ছড়াচ্ছে। স্বরাষ্ট্রমন্ত্রীও একই করার প্রতিধ্বনি করেছেন। গণমাধ্যমকর্মীরা প্রাণভিক্ষার আবেদন দেখতে চাইলে উভয় মন্ত্রীই বলেছেন, এসব নাকি রাষ্ট্রীয় গোপনীয় দলিল। তাই তা দেখানো যাবে না। মুজাহিদ পরিবার তো সরকারের প্রতি এ ব্যাপারে রীতিমত চ্যালেঞ্জ ছুড়ে দিয়েছেন। কিন্তু এ কথা বোধগম্য নয় যে, কোন ব্যক্তির ব্যক্তিগত আবেদন রাষ্ট্রীয় গোপনীয় দলিল হলো কী করে? এ বিষয়ে কী কোন আইন আছে? না সরকার নিজেদের মুখ রক্ষার জন্য কল্পকাহিনী প্রচার করছে? উভয় পরিবার যদি বিভ্রান্তি সৃষ্টি করে তাহলে রাষ্ট্র কেন বিভ্রান্তি নিরসনে এগিয়ে আসছে না? আসল রহস্য তো এখানেই।